stanford-oval/wikipedia huggingface dataset:
שרבין אלנבי
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2019 | Baghdad in My Shadow | נאסר |  |
| 2023 | חתונה פרסית (אנ') | עלי ריזא בצעירותו |  |
| 2024 | Refuge | פאריד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011 | Time Agent | זאק טרוורס | סדרת רשת; פרק: "First Contact" |
| 2011–2012 | No Through Road | כריסטיאן לין | סדרת רשת; 5 פרקים |
| 2013 | סקינס | נורמן | פרק: "Rise: Part 1" |
| 2015 | Doctors | מהדי קאביר | פרק: "Safety Net" |
| 2020 | כנופיות לונדון | אגרין | 3 פרקים |
| 2020 | הסוכנות | סאלים | 5 פרקים |
| 2020–2025 | טהרן | מילאד כאהאני / מהדי אנסארי | תפקיד ראשי (3 עונות); 16 פרקים |
| 2024 | Passenger | מהמט שהאה | 3 פרקים |
| 2025 | Kabul |  | סדרה צרפתית עתידית של פראנס טלוויזיון |
הערות שוליים

↑  ניר וולף, טהרן אהובתי, באתר ישראל היום, 23 ביולי 2020
↑  Shervin Alenabi, IMDb
↑  ניר וולף, מוחרם באיראן בגלל "טהרן", מאוהב בישראל בזכות ניב סולטן, באתר ישראל היום, 23 ביולי 2020
↑  L'un des héros de la série « Teheran » interdit d'entrée en Iran !, LPH INFO, ‏2020-07-23 (ב־)
↑   "מעודד את הישראלים ליצור קשר עם האיראנים": כוכב טהרן בריאיון, סרטון בערוץ "כאן | חדשות - תאגיד השידור הישראלי", באתר יוטיוב (אורך: 06:54)
אלי רדיע

אליהו (אלי) רדיע (נולד בדצמבר 1952) הוא פוליטיקאי ישראלי שכיהן בין השנים 1993-2003 כראש מועצת גדרה ה-6.
ביוגרפיה

אלי רדיע נולד בכפר אוריאל שבגדרה, למד בסמינר למורים וניהל חטיבה עמלנית בקריית גת. ב-1982 נבחר  מטעם  תנועת חי, שנתמכה על ידי תנועת החירות  לחבר מועצה בגדרה.
ב-1993 התמודד בפעם הראשונה לרשות מועצת גדרה מטעם הליכוד, לאחר שלא הייתה הכרעה בסיבוב הראשון רדיע זכה בסיבוב השני עם 70% מקולות הבוחרים וסיעתו זכתה ב-4 מנדטים מתוך 11 המושבים.
ב-1998 התמודד רדיע לתקופת כהונה שנייה, בסיבוב השני זכה בבחירות בהפרש של כ-200 קולות מיריבו חובב גמליאל. בבחירות אלו נבחרו 5 סיעות יחיד ושלוש סיעות של 2 מנדטים, לאחר הבחירות התברר כי 70% ממצביע הליכוד בגדרה לא הצביעו לרדיע מה שגרם לכך שקיבל רק מנדט אחד.
בשל הפיצול הגדול של המועצה רדיע לא הצליח להקים קואליציה מסודרת וגובשה "קואליציה לעומתית", מצב זה גרם לכך שתקציבים לא אושרו ונוצר גירעון גדול, היה שיתוף חלקי ביותר בין חברי המועצה ואף למינויו של חשב מלווה ממשרד הפנים. למרות הקשיים רדיע סיים את הקדנציה השנייה שלו ב-2003, בבחירות לרשויות המקומיות 2003 הפסיד למועמד ירון יצחק בן-נון וסיעתו "תנופה" זכתה בפעם השנייה במנדט אחד.
הערות שוליים

↑  תוצאות הבחירות לרשויות המקומיות, 1989, באתר web.nli.org.il
↑  דיין, איתי (2024-06-07), עברית:  תוצאות הבחירות למועצת גדרה 2003 (PDF), נבדק ב-2024-06-07
ג'ון כריסטיאן קאנקל

| --- | --- |

 לידה:  18 בספטמבר 1816 האריסברג, פנסילבניה, ארצות הברית  
 פטירה:  14 באוקטובר 1870 (בגיל 54) האריסברג, פנסילבניה, ארצות הברית  
 מדינה:  ארצות הברית 
 מקום קבורה:  Harrisburg Cemetery 
 השכלה:  קולג' וושינגטון וג'פרסון 
 מפלגה:   המפלגה הרפובליקנית
 
ג'ון כריסטיאן קאנקל (באנגלית: John Christian Kunkel‏; 18 בספטמבר 1816 – 14 באוקטובר 1870) היה חבר ויגי ורפובליקני בבית הנבחרים האמריקאי מפנסילבניה. הוא היה סבו של ג'ון קריין קאנקל.
ביוגרפיה

קאנקל נולד ב-18 בספטמבר 1816 בהאריסברג, פנסילבניה. הוא למד בבתי הספר הציבוריים של גטיסבורג, פנסילבניה, וסיים את לימודיו בג'פרסון קולג' בקנונסבורג, פנסילבניה (לימים וושינגטון וג'פרסון קולג' בוושינגטון, פנסילבניה). בשנת 1839, הוא למד משפטים בבית הספר למשפטים של קרלייל. הוא התקבל ללשכת עורכי הדין במחוז דאופין ב-1842 והחל לעסוק בכך בהאריסברג. הוא צבר מוניטין של נואם מעולה, ובמהלך מסעות הבחירות לנשיאות של 1844 הוא דיבר רבות בעד הנרי קליי. הוא כיהן בבית הנבחרים של מדינת פנסילבניה ב-1844, 1845, ושוב ב-1850, והיה חבר בסנאט של מדינת פנסילבניה מ-1851 עד 1853. הוא שימש כיושב ראש הסנאט בשנים 1852 ו-1853.
קאנקל נבחר כאופוזיציסט לקונגרס ה-34 ונבחר מחדש כרפובליקני לקונגרס ה-35. הוא היה יושב ראש ועדת בית הנבחרים למיליציה במהלך הקונגרס השלושים וארבעה. הוא לא הועמד למינוי מחדש ב-1858. הוא מת ב-14 באוקטובר 1870 בהאריסברג, פנסילבניה, ונקבר בבית הקברות האריסברג.
בן דודו היה השחקן, הזמר ומנהל התיאטרון ג'ורג' קאנקל.
הורמון גדילה

המבנה המרחבי של ההורמון
סוֹמָטוֹטרוֹפִּין או הורמון גדילה (באנגלית: GH - Growth Hormone) הוא הורמון פפטידי סומטי המופרש מבלוטת יותרת המוח ותפקידו בין היתר לווסת ייצור חלבונים ולהמריץ צמיחת עצמות אצל ילדים ומתבגרים. הורמון הגדילה מופרש במהלך כל שנות החיים, כאשר לאחר גיל 21 יורדת הכמות המופרשת ממנו בכ-14% בכל עשור. מחסור בהורמון זה אצל ילדים יגרום לעצירת הגדילה, לקומה נמוכה ואף לגמדות. לחלופין, עודף בהורמון יגרום לאקרומגליה או לקומה גבוהה וענקות. חוסר בהורמון גדילה יכול לנבוע גם במקרים של אנורקסיה ואנורקסיה נרבוזה חריפה.
מאפיינים מבניים

פפטיד שלם שאורכו 191–199 חומצות אמינו ומשקלו 22 kD. כולל שני גשרי ציסטאין וראש חומצי שטבעת קטנה בקצהו, מה שיוצר מבנה של לולאה גדולה ולולאה קטנה.
ההפרשה של ההורמון היא פולסטיבית (בפולסים)- ההורמון מופרש יותר בלילה ולאחר השינה, אולם גם במהלך היום קיימים פולסים בהם ההורמון משתחרר. בדיקת הפרשה תקינה של הורמון גדילה מתבצעת על ידי גירוי אלפא-אדרנרגי המביא לשחרור של הורמון גדילה (קלונידין).
תפקידים ופעולה

תפקידיו מגוונים והוא פועל באופן ישיר ועקיף.
באופן ישיר ההורמון מסייע בסינתזת החלבונים ובמניעת פירוקם, מסייע בגידול מסת השריר ובהקטנת מסת השומן, מגביר את קליטת הגלוקוז בשרירים, מעודד את ההתפתחות המינית, מעלה את תפוקת הלב והכליות, מוריד כולסטרול, מאיץ ריפוי פצעים ועלייה בפעילות החיסונית, מסייע בהפחתת לחץ הדם ובחיזוק רקמת העצם ואף מגביר שנת חלומות וסינתזת חלבונים במוח החיוניים להגברת הזיכרון לטווח ארוך.
נוסף לפעילותו הישירה, פועל הורמון הגדילה באופנים עקיפים:
נקשר לקולטנים על גבי ממברנות תאי הכבד, הכליה והשריר וגורם לשחרור של IGF, מעוררי גדילה, למחזור הדם. מעוררי גדילה אלה משפיעים על תאים סומטיים תוך השראת גדילת תאים, חלוקת תאים והם בעלי חשיבות מכרעת בצמיחת סחוסים. עם זאת, מחקרים עדכניים על הקשר בין הורמון גדילה והזדקנות מצביעים על כך שבתפקידו זה מעודד או מאפשר הורמון הגדילה, ככל הנראה גם התפתחות מחלות כגון סוכרת, וסרטן ומאיץ את ההזדקנות.
נקשר לקולטנים בתאי שומן ומביא לעלייה בחומצות שומן חופשיות על ידי העלאת פרוק השומן.
מתרכב עם רקמות וסקולריות. התרכבות זו מביאה לפירוק פוליסכרידים לגלוקוז שנכנס לזרם הדם.
בקרת הורמון הגדילה

הבקרה על הורמון הגדילה נעשית באופנים רבים: ברמה ההורמונלית הבקרה נעשית בראש ובראשונה בהיפותלמוס, על ידי הפקטור לשחרור הורמון הגדילה GHRH אשר מעודד את הפרשת ההורמון ועל ידי סומטוסטטין אשר מעכב את הפרשתו. גם הורמון הגדילה עצמו מעכב את הפרשתו על ידי מנגנון של משוב שלילי.
בקרת הורמון הגדילה קשורה אף במצבו הפנימי והחיצוני של הפרט. מצב של רעב יגביר את הפרשת הורמון הגדילה, בעוד שאכילה תביא לדיכוי ההפרשה. רמה גבוהה של גלוקוז בדם תדכא את הפרשתו (היפרגליקמיה). באופן דומה, מאמץ גופני הדורש אנרגיה רבה וזמינה מעודד הפרשת הורמון הגדילה, דבר המביא לניצול שומן ויצור גליקוגן לשרירי הלב והשלד. כמו כן, עליה ברמת חומצות האמינו החופשיות תגרום להפרשת הורמון הגדילה, דבר שיגרום להחדרתן לתוך התאים. אולם עלייה בחומצות השומן החופשיות תגרום לירידה ברמתו של ההורמון.
מחלות הקשורות בהורמון הגדילה > חוסר בהורמון גדילה

יכולים להיות שיבושים שונים בציר הגדילה אשר עשויים לגרום לבעיות התפתחות שונות. 
כך למשל, הפרעות שינה או סטרס כרוני, גורמים לפגיעה בציר הורמון הגדילה ולכמויות מופחתות של הורמון גדילה. 
שיבושים נוספים כוללים פגיעה בהפרשה של הורמון הגדילה: למשל, חוסר מוחלט של הורמון הגדילה- אוטוזומלי רצסיבי. חוסר יכול להיות חוסר רק בהורמון זה או חוסר המשולב בחוסר של הורמונים נוספים המופרשים מבלוטת יותרת המוח, כך למשל פגם בפקטור השעתוק PIT1 יגרום למחסור בביטוי של מספר גנים (חוסר משולב)- הגן להורמון הגדילה, הגן לפרולקטין, והגן ל- TSH. ילד עם פגם בפקטור זה יהיה נמוך, עם היפו-תיירואידיזם, וחוסר בפרולקטין. 
חוסר משולב נוסף הוא חוסר ב- PROP1- דומה לחוסר ב- PIT1 אולם יחד עם חוסר בגונדוטרופינים (הורמוני המין LH, FSA).
שיבושים בציר הגדילה שאינם ברמת ההיפופיזה יהיו, לדוגמה, מצבים בהם יש חוסר או פגם ברצפטור- תסמונת לרון (חוסר של הרצפטור ל- GH). 
בנוסף יכולה להיווצר עמידות להורמון הגדילה- למשל, במחלת הסוכרת מסוג 1 (עמידות להורמון הגדילה בקולטן בכבד), במחלות כבד ראשוניות או בתת-תזונה.
באופן כללי, הסימפטומים של מחסור בהורמון גדילה הם השמנה מרכזית וכללית, במקביל לירידה במסת השריר, ובנוזל החוץ-תאי, ירידה בצפיפות העצם והתייבשות של העור. חולים בעלי מחסור בהורמון גדילה סובלים מהיפרליפידמיה, תנגודת לאינסולין, ירידה בזרימת הדם לכליות ובקצב הסינון בפקעית, ירידה ביכולת לבצע מאמץ ובכוח השריר, תשישות מוקדמת, פגיעה בתפקוד הלב והופעה מוקדמת של טרשת.
אבחון מחסור בהורמון גדילה: ניתן לאבחן האם יש מחסור בהורמון הגדילה באמצעות מספר מבחנים-
מבחן ITT- זהו מבחן תנגודת לאינסולין. מביאים להיפוגליקמיה אצל חולים, ובודקים האם יש עליה מוגברת בהורמון הגדילה כתוצאה מכך.
מבחן GHRH - מזריקים את ההורמון GHRH אשר אמור להביא לעליה משמעותית ב-GH, ובודקים האם אכן חלה עליה כאמור.
מבחן IGF1- מדד אמין, אולם מצביע על רמות GH נמוכות בעיקר בחוסר חמור.
מחלות הקשורות בהורמון הגדילה > עודף בהורמון גדילה

מצבים אחרים קשורים לעודף בהורמון גדילה: הורמון גדילה אשר מופיע בעודף כאשר לוחית העצם עוד פתוחה, גורם לענקיות- Gignatism, בעוד שאם ההורמון מופיע בעודף לאחר סגירת לוחיות העצם, מתקבלת אקרומגליה - האיברים שגדלים הם אלו אשר מגיבים עדיין להורמון הגדילה, כגון הלסת. כפות הרגליים מתעבות, הופעה של בצקות מאחר שהורמון הגדילה גורם לאגירת נוזלים, וכן הופעה שכיחה יותר של גידולי מעיים.
שימושים אחרים > אצל אתלטים וספורטאים

הורמון הגדילה הוא בעל תכונות של בניית שרירים ועצמות, ועלכן ספורטאים והעוסקים בפיתוח גוף נוהגים להשתמש בו, וכן אתלטים בתחומים של הרמת משקל, כוח מתפרץ, וכדומה. ההורמון אמנם נחשב סם בלתי חוקי (ראו סמים בספורט), אך רק כשהוא ניתן ללא מרשם או פיקוח של צוות רפואי.
שימושים אחרים > כתרופה תקינה

הורמון גדילה ניתן כתרופה במצבים של ליקוי בתפקוד בלתי-תקין של העצמות במקרים חריפים של אוסטרופורוזיס וכן במקרים של ליקרופורוזיס. לרוב, מחלות אלו נגרמות כתוצאה מאנורקסיה, ובכך משתבשת הפעילות התקינה של מערכת ההורמונים בגוף. כמו כן, ניתן ההורמון גם כתרופה במצבים חריגים של רזון קיצוני ותפקוד לקוי של התפתחות השרירים בגוף.
שימושים אחרים > טענות ל"אנטי-אייג'יניג"

לאור תכונותיו, הייתה מקובלת בעבר בקרב רופאים ומרפאים מהאסכולה הפסאודו-מדעית של האנטי אייג'ינג. הטענה, כי מתן תוספת של הורמון גדילה עשויה להאט את ההזדקנות[דרוש מקור]. טענה זו שנויה במחלוקת בעולם הרפואה, ובמדינת ישראל רפואת אנטי אייג'ינג באמצעות הורמון גדילה אינה-חוקית. מחקרים עדכניים בנוגע לקשר בין הורמון הגדילה והזדקנות, אף מצביעים על כך שהורמון הגדילה אינו בהכרח מסייע באנטי אייג'ינג.
אם כי, מחקר שנערך בקנדה[דרוש מקור] הוכיח שמתן הורמון גדילה עשוי למנוע שיער לבן ואף להאיץ את צמיחת השיער בגוף ובקרקפת,[דרוש מקור]ה למנוע מחלות לב וכלי דם ולשחזר את מצב ומראה הגוף שהיה בתקופת הנעורים לפני תחילת ההזדקנות שמתחיל ככל הנראה בשלהי שנות ה-20 בגוף האדם. לאור כך נקשר הקשר של הורמון הגדילה לאנטי אייג'ינג.[דרוש מקור] בהתאם להוכחות קליניות[דרוש מקור] מסוג זה, נמצא קשר ישיר בין מתן הורמון גדילה לבין עליה חדה בייצור הקולגן בתאי הגוף ובכך ככל נראה נוצרת השפעה של אנטי אייג'ינג.[דרוש מקור]
ראו גם

Bovine somatotropin
DAF-2
סינתיה קניון
הורמון גדילה והזדקנות
הערות שוליים

↑  מחלה גנטית: גמדות על שם לרון, באתר משרד הבריאות, ‏16.02.2021
↑  מחסור בהורמון גדילה: תסמינים, אבחון ודרכי טיפול, באתר BEOK, ‏24.07.2017
↑  Susan R. Rose, Growth Hormone Deficiency: Growth Hormone Tests and Growth Hormone Measurements, Basel: KARGER, 2007, עמ' 38–46, ISBN 3-8055-8256-0
| הורמונים |
| --- | --- | --- |
| היפותלמוס ובלוטת יותרת המוח | הורמון משחרר תירוטרופין (TRH)‏ • CRH‏ • GnRH •‏ הורמון משחרר הורמון גדילה (GHRH) • סומטוסטטין (SST) • דופמין • וזופרסין (ADH) • אוקסיטוצין • תירוטרופין (TSH) • הורמון מחלמן (LH) • הורמון מגרה זקיק (FSH) • הורמון הגדילה (GH) • פרולקטין (PRL) • הורמון אדרנוקורטיקוטרופי (ACTH) |  |
| ציר בלוטת יותרת הכליה | אדרנלין (אפינפרין) • נוראדרנלין (נוראפינפרין) • אלדוסטרון • קורטיזול • דהידרו-אפיאנדרוסטרון (DHEA) |  |
| ציר בלוטת התריס | בלוטת התריס: תירוקסין • תריודוטירונין • קלציטונין • בלוטת יותרת התריס: PTH |  |
| ציר בלוטות המין | אשכים: טסטוסטרון • AMH • אינהיבין.  שחלות: אסטרדיול • פרוגסטרון • אינהיבין/אקטיבין • רלקסין |  |
| בלוטות אנדוקריניות אחרות | לבלב: גלוקגון • אינסולין • סומטוסטטין. בלוטת האצטרובל: מלטונין |  |
| בלוטות לא אנדוקריניות | שליה: גונדוטרופין כוריוני אנושי (hCG)‏ • HPL • אסטרוגן (אסטריול, אסטרדיול, אסטרון) • פרוגסטרון. כליה: רנין • אריתרופויאטין (EPO) • קלציטריול • פרוסטגלנדין. חדרי הלב: ANP. קיבה: גסטרין • גרלין. תריסריון: כולציסטוקינין (CCK)‏ • GIP • סקרטין • מוטילין • VIP. המעי העקום: אנטרוגלוקגון. רקמות שומן: לפטין • אדיפונקטין • רסיסטין. התימוס: תימוסין • תימופואיטין • תימולין. שלד: אוסטאוקלצין. כבד: IGF-1‏ • IGF-2 |  |
| נוצרים באתר המטרה | NGF • BDNF • NT-3 |  |
| --- | --- |
בקרת זהויות :  NLI: 987007556066905171  BnF: cb11965032x (data)  GND: 4137446-0  LCCN: sh85124783  NDL: 00576781  NKC: ph789979 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אברהם נשר (אדלר)

הרב אברהם נשר (אדלר)
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
הרב אברהם נשר (אדלר) (ז' בחשון תרנ"ה, 6 בנובמבר 1894 - כ"ז בסיון תשכ"ט, 13 ביוני 1969) היה הממונה על הכשרות בירושלים במשך עשרות שנים ויו"ר לשכת הרבנות בעיר.
קורות חייו

נולד בעיר מזריטש לחנה ולרב אליהו חיים אדלר. למד בישיבת תורת חסד בבריסק, אצל הרב משה סוקולובסקי, ובישיבת ראדין.
בשנת תרע"ו עבר לוורשה. נישא לבתו של הרב משה גרודזינסקי. לאחר נישואיו התמנה לר"מ בישיבת "תורת חיים" וכן לרב בבית המדרש "לומדי תורה", מוסדות מיסודו של סב אשתו הרב יצחק (איצ'ה) גרודזינסקי.
בשנת תרפ"א עלה לארץ ישראל. לאחר עלייתו הצטרף לישיבת תורת חיים בירושלים העתיקה, ונתן שיעורים לבעלי מלאכה בבית היתומים דיסקין. כיהן כרב שכונת בית יעקב ומחנה יהודה, ורבו של בית הכנסת האשכנזי בשכונה, "בית יהודה"
היה מקורב לרבנים אברהם יצחק הכהן קוק, איסר זלמן מלצר וצבי פסח פרנק. כן היה מקורב למזרחי ובין החותמים על מפעל התורה.
בשנת תרצ"ב מונה בידי הרב קוק, עם הרב משה פריצקר, לעמוד בראש מערכת הכשרות בעיר. הוא מילא את התפקיד במשך 36 שנים. היה גם הראשון ששימש בתפקיד ראש מחלקת השבת של המועצה הדתית[דרוש מקור]. לאחר פטירת הרב אליהו ראם עמד בראש לשכת הרבנות בעיר.
לאחר פטירת הרב צבי פסח פרנק מילא הרב אדלר את מקומו בפועל במשך זמן מה, והוזכר כמועמד לכיסא הרב הראשי האשכנזי של ירושלים. בסופו של דבר לא נערכו הבחירות במשך שנים רבות. בחורף תשכ"ה מונה על ידי מועצת הרבנות הראשית לרושם הנישואין בירושלים עד מינוי רב ראשי אשכנזי לעיר, זאת לאחר שהמועצה לא אישרה את בחירתו של הרב אליהו פרדס לרב הספרדי של העיר. מחלוקת התגלעה בשאלה האם ניתן היה למנות רושם נישואין בנסיבות אלו, המועצה הדתית המקומית, שראתה את הרב פרדס כרב העיר, סירבה להכיר במינויו של הרב אדלר.
בסוף ימיו ייסד את הישיבה לפנסיונרים "דעת זקנים" בירושלים.
בחורף תשכ"ז לקה בשטף דם במוח וכתוצאה בכך נשאר משותק בחלקו. נפטר בשנת תשכ"ט (1969) ונקבר בבית הקברות סנהדריה באותו היום.
חיבוריו התורניים

פרחי שושנה - ספר הגות ודרושים על התורה ומועדים. נקרא על שם אשתו הרבנית פשה רייזל (שושנה) נשר (אדלר). הספר כולל גם דברי תורה חדשים ששמע המחבר מרבו החפץ חיים.


כנפי נשרים - חידושי הלכה על משנה תורה לרמב"ם. יצא לאור על ידי בניו.
צאצאיו

הרב נשר היה נשוי לרבנית פשה ריזל בתו של הרב משה גרודזינסקי ולהם ארבעה בנים ושלוש בנות, ביניהם:
הרב אליהו חיים נשר - רב בהרצליה
הרב יצחק נשר - אב בית דין בתל אביב, אביו של הרב בן ציון והרב ינון נשר
הרב דוד נשר - ממלא מקומו כראש מחלקת הכשרות של הרבנות הראשית, רבה הראשון של בית שאן ולאחר מכן רבה של שכונת מימון בירושלים
מרים, אשת הרב פרץ אריאל - רבה של מגדיאל-הוד השרון
הנצחתו

הרחוב המרכזי בגבעת שאול נקרא רחוב כנפי נשרים, על שם ספרו התורני "כנפי נשרים".
השם שאוב מן המילים: "אַתֶּם רְאִיתֶם אֲשֶׁר עָשִׂיתִי לְמִצְרָיִם וָאֶשָּׂא אֶתְכֶם עַל כַּנְפֵי נְשָׁרִים" (שמות פרק י"ט, ד), ורומז לשם משפחתו של הרב. 

הסיבה בשלה הוחלט להנציח את הרב נשר דווקא במיקום זה, נעוצה בתוואי הרחב והנוח בו עובר הכביש על קו הרכס, דבר שהביא להכשרתו כשדה תעופה עבור מטוסי צה"ל במלחמת העצמאות - וכך הונצח גם מפעל זה בשם הרחוב.
לקריאה נוספת

הרב אברהם אדלר ראש לשכת הרבנות בירושלים בן שבעים, חרות, 3 בנובמבר 1964
הערות שוליים

↑  קבלת פנים, דואר היום, 22 באוגוסט 1933
↑  ישיבת תורת ירושלים, הצופה, 17 בדצמבר 1937
↑  ירושלים, הצופה, 28 באוקטובר 1938
↑  מוהר"ר אברהם אדלר שליט"א, הצופה, 19 בדצמבר 1951
↑  קריאה לשלום, מעריב, 24 באוגוסט 1960
↑  סניף המזרחי בירושלים, להרב ר' אברהם אדלר, הצופה, 18 במרץ 1949
ירושלים, הצופה, 21 ביולי 1944
↑  משאת חובה למפעל התורה, הצופה, 2 במרץ 1942
↑  לפי ההקדמה לספרו כנפי נשרים, עמ' 4
1 2  רבי אברהם נשר (אדלר) שליט"א, חרות, 26 בדצמבר 1962
↑  יהושע ביצור, הרב צ.פ. פרנק למנוחות, מעריב, 11 בדצמבר 1960
יהושע ביצור, היהיו שלושה רבנים ראשיים?, מעריב, 18 בדצמבר 1960
↑  נח זבולוני, הרבנים הראשיים מינו את הרב, חרות, 22 באוקטובר 1964
↑  נח זבולוני, צו על תנאי יוגש נגד יו"ר המועצה הדתית ירושלים, חרות, 4 בדצמבר 1964; לשכת הרבנים הראשיים עוזיאל וניסים - רבנים, באתר ארכיון המדינה, עמ' 414–418
↑  ישיבת דעת זקנים, מעריב, 22 בינואר 1964
↑  רב תובע פיצויי פיטורין, מעריב, 8 באוקטובר 1968
↑  אברהם נשר באתר GRAVEZ
↑  הרבנית פשה רייזל נשר, הצופה, 20 בדצמבר 1951
| --- | --- |
בקרת זהויות :  NLI: 987007305783305171  ISNI: 0000 0001 1302 3613  LCCN: nr94031956  VIAF: 97313136   WorldCat (עם VIAF): 97313136
Live at the Royal Albert Hall (אלבום של דואה ליפה)

Live at the Royal Albert Hall הוא אלבום הופעה הראשון של הזמרת-יוצרת הבריטית-אלבנית דואה ליפה. האלבום יצא לאור ב-6 בדצמבר 2024, על ידי חברת התקליטים וורנר רקורדס.
רשימת רצועות

| Live at the Royal Albert Hall> מס' | Live at the Royal Albert Hall> שם | Live at the Royal Albert Hall> משך | Live at the Royal Albert Hall>  | Live at the Royal Albert Hall>  | Live at the Royal Albert Hall>  | Live at the Royal Albert Hall>  | Live at the Royal Albert Hall>  | Live at the Royal Albert Hall>  | Live at the Royal Albert Hall>  |
| --- | --- | --- | --- | --- | --- | --- | --- | --- | --- |
| 1. | Overture  | 1:46 |  |  |  |  |  |  |  |
| 2. | End of an Era  | 3:59 |  |  |  |  |  |  |  |
| 3. | Houdini  | 3:56 |  |  |  |  |  |  |  |
| 4. | Training Season  | 3:40 |  |  |  |  |  |  |  |
| 5. | These Walls  | 3:50 |  |  |  |  |  |  |  |
| 6. | Watcha Doing  | 3:58 |  |  |  |  |  |  |  |
| 7. | French Exit  | 3:45 |  |  |  |  |  |  |  |
| 8. | Illusion  | 3:57 |  |  |  |  |  |  |  |
| 9. | Falling Forever  | 4:00 |  |  |  |  |  |  |  |
| 10. | Anything for Love  | 3:09 |  |  |  |  |  |  |  |
| 11. | Maria  | 3:45 |  |  |  |  |  |  |  |
| 12. | Happy for You  | 4:23 |  |  |  |  |  |  |  |
| 13. | Love Again  | 6:02 |  |  |  |  |  |  |  |
| 14. | Pretty Please  | 3:25 |  |  |  |  |  |  |  |
| 15. | Levitating  | 4:24 |  |  |  |  |  |  |  |
| 16. | Sunshine  | 4:42 |  |  |  |  |  |  |  |
| 17. | Cold Heart (ביחד עם אלטון ג'ון)   | 5:28 |  |  |  |  |  |  |  |
| 18. | Be the One  | 4:49 |  |  |  |  |  |  |  |
| 19. | Dance the Night  | 4:07 |  |  |  |  |  |  |  |
| 20. | Don't Start Now  | 4:25 |  |  |  |  |  |  |  |
| משך כולל: | משך כולל: | 81:30 |  |  |  |  |  |  |  |
היסטוריית יציאות לאור

| אזור | תאריך יציאה | פורמט (ים) | חברת תקליטים | הערות |
| --- | --- | --- | --- | --- |
| כלל העולם | 6 בדצמבר 2024 | הורדה דיגיטלית • הזרמת מוזיקה | וורנר רקורדס |  |
| הממלכה המאוחדת | 6 בדצמבר 2024 | תקליטור • תקליט | וורנר רקורדס |  |
| ארצות הברית | 13 בדצמבר 2024 | תקליטור • תקליט | וורנר רקורדס |  |
הערות שוליים

↑  "Dua Lipa Announces Concert Album 'Dua Lipa Live From Royal Albert Hall'". Clash Music. 19 בנובמבר 2024. {{cite web}}:  (עזרה)
↑  Daw, Stephen (19 בנובמבר 2024). "Dua Lipa Turned Her One-Night-Only Royal Albert Hall Show Into a Live Album". Billboard. {{cite web}}:  (עזרה)
↑  Strauss, Matthew (19 בנובמבר 2024). "Dua Lipa announces new Live From the Royal Albert Hall album". Pitchfork. נבדק ב-6 בדצמבר 2024. {{cite web}}:  (עזרה)
↑  Malone Mendez, Chris (6 בדצמבר 2024). "Dua Lipa relives Royal Albert Hall concert with new live album". Forbes. נבדק ב-7 בדצמבר 2024. {{cite journal}}:  (עזרה)
↑  Lipa, Dua (6 בדצמבר 2024). "Dua Lipa Live from the Royal Albert Hall". Apple Music. נבדק ב-25 במרץ 2024. {{cite web}}:  (עזרה)
↑ Dua Lipa Live from the Royal Albert Hall release formats in the United Kingdom:
"Dua Lipa Live from the Royal Albert Hall Standard CD". Dua Lipa Official Shop. נבדק ב-7 בדצמבר 2024. {{cite web}}:  (עזרה)
"Dua Lipa Live from the Royal Albert Hall Standard Vinyl". Dua Lipa Official Shop. נבדק ב-7 בדצמבר 2024. {{cite web}}:  (עזרה)
↑ Dua Lipa Live from the Royal Albert Hall release formats in the United States:
"Dua Lipa Live from the Royal Albert Hall Standard CD". Dua Lipa US Official Shop. נבדק ב-7 בדצמבר 2024. {{cite web}}:  (עזרה)
"Dua Lipa Live from the Royal Albert Hall Standard Vinyl". Dua Lipa US Official Shop. נבדק ב-7 בדצמבר 2024. {{cite web}}:  (עזרה)
| דואה ליפה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Dua Lipa • Future Nostalgia • Radical Optimism |  |
| מיני-אלבומים | Spotify Sessions • Live Acoustic • Deezer Sessions • The Only |  |
| מהדורות מחודשות | Dua Lipa: Complete Edition • Future Nostalgia: The Moonlight Edition |  |
| אלבומי רמיקס | Club Future Nostalgia |  |
| סינגלים | "New Love" • "Be the One" • "Last Dance" • "Hotter than Hell" • "Blow Your Mind (Mwah)" • "Scared to Be Lonely" • "Lost in Your Light" • "New Rules" • "Homesick" • "IDGAF" • "One Kiss" • "Electricity" • "Swan Song" • "Don't Start Now" • "Physical" • "Break My Heart" • "Hallucinate" • "Levitating" • "Fever" • "Real Groove (Studio 2054 Remix)" • "We're Good" • "Love Again" • "Cold Heart (Pnau remix)" • "Potion" • "Dance the Night" • "Houdini" • "Training Season" • "Illusion" |  |
| השתתפות בסינגלים | "No Lie" • "Bridge over Troubled Water" • "If Only" • "Times Like These" • "Prisoner" • "Demeanor" • "Sweetest Pie" |  |
| סינגלים שיווקיים | "Room for 2" • "Thinking 'Bout You" • "My Love" • "Want To" • "Future Nostalgia" • "Sugar (Remix)" • "Can They Hear Us" |  |
| שירים אחרים | "Kiss and Make Up" • "Boys Will Be Boys" |  |
| סיבובי הופעות | 2016 UK Tour • Hotter Than Hell Tour • US and Europe Tour • The Self-Titled Tour • Future Nostalgia Tour • Studio 2054 |  |
הישרדות: טוקנטינס

| --- | --- |
 סוגה:  תוכנית מציאות
 מנחים:  ג'ף פרובסט
 זוכים:  ג'יימס "ג'יי.טי" תומאס הבן
 פרסים:  מיליון דולר
 ארץ מקור:  ארצות הברית ארצות הברית
 שפות:  אנגלית
 מספר פרקים:  14
 הפקה
 אתר צילומים:  ג'לפאו, טוקנטינס, ברזיל
 שידור
 רשת שידור:  CBS
 תקופת שידור מקורית:  12 בפברואר 2009 – 17 במאי 2009
 
 → גבוןסמואה ←
 
הישרדות: טוקנטינס – הגבהים הברזילאים (באנגלית: Survivor: Tocantins – The Brazilian Highlands), ידועה גם כהישרדות: טוקנטינס, היא העונה השמונה עשרה של תוכנית המציאות האמריקאית "הישרדות". העונה, אשר צולמה בג'לפאו, טוקנטינס שבברזיל מ-2 בנובמבר עד 10 בדצמבר 2008, עלתה לשידור ברשת השידור האמריקאית CBS ב-12 בפברואר 2009 עד הגמר ששודר ב-17 במאי באותה שנה, אשר ג'יימס "ג'יי.טי" תומאס הבן הוכרז לשורד האחרון על פני סטיבן פישבך.
ג'יימס "ג'יי.טי" תומאס הבן נבחר לשורד האחרון בפרק האחרון ב-17 במאי 2009, כשהביס את סטיבן פישבך בהצבעה פה אחד.  בנוסף, ג'יי.טי זכה בתואר "חביב הקהל", וזכה בהצבעת האוהדים על פני תמרה "טאג'" ג'ונסון-ג'ורג' וסיירה ריד. תומאס היה השורד השני בגרסה האמריקאית של התוכנית שניצח בהצבעה פה אחד, אחרי ארל קול מ"הישרדות: פיג'י", אבל הראשון שלא קיבל קולות לאורך העונה וגם ניצח בהצבעה פה אחד. עונה זו היא העונה האחרונה שתכלול גמר של שני שורדים עד העונה העשרים ושמונה, "הישרדות: קאגיאן".
מתמודדים

עונה 18 כוללת מ-16 שורדים חדשים, מחולקים לשני שבטים – ג'לפאו וטימבירה. שמו של שבט האיחוד הוא פורזה, פירושו כוח.
| מתמודד | שבט מקורי | שבט מאוחד | הדחה |
| --- | --- | --- | --- |
| קרולינה איסטווד 26, מערב הוליווד, קליפורניה | ג'לפאו |  | 01 !מודחת ראשונה יום 3 |
| קנדיס סמית' 31, לוס אנג'לס קליפורניה | טימבירה |  | 02 !מודחת שנייה יום 6 |
| ג'רי סימס 49, רוק היל, קרוליינה הדרומית | טימבירה |  | 03 !מודח שלישי יום 9 |
| סנדי בורג'ין 53, לואיוויל, קנטקי | ג'לפאו |  | 04 !מודחת רביעית יום 12 |
| ספנסר דוהם 19, גיינסוויל, פלורידה | ג'לפאו |  | 05 !מודח חמישי יום 15 |
| סידני וילר 24, סן דייגו, קליפורניה | ג'לפאו |  | 06 !מודחת שישית יום 18 |
| ג'ו דאודל 26, אוסטין, טקסס | ג'לפאו | פורזה | 07 !פונה רפואית יום 20 |
| ברנדן סינוט 30, וייל, קולורדו | טימבירה | פורזה | 08 !מודח שביעי מושבע ראשון יום 24 |
| טייסון אפוסטול 29, הבר סיטי, יוטה | טימבירה | פורזה | 09 !מודח שמיני מושבע שני יום 27 |
| סיירה ריד 23, לוס אנג'לס, קליפורניה | טימבירה | פורזה | 10 !מודחת תשיעית מושבעת שלישית יום 30 |
| דברה "דבי" ביבי 46, אובורן, אלבמה | טימבירה | פורזה | 11 !מודחת עשירית מושבעת רביעית יום 33 |
| בנג'מין "קואוץ'" וייד 37, בוליבר, מיזורי | טימבירה | פורזה | 12 !מודח אחד עשר מושבע חמישי יום 36 |
| תמרה "תאג'" ג'ונסון-ג'ורג' 37, נאשוויל, טנסי | ג'לפאו | פורזה | 13 !מודחת שתים עשרה מושבעת שישית יום 37 |
| ארין לובדל 26, מילווקי, ויסקונסין | טימבירה | פורזה | 14 !מודחת שלוש עשרה מושבעת שביעית יום 38 |
| סטיבן פישבך 29, ניו יורק, ניו יורק | ג'לפאו | פורזה | 15 !מקום שני יום 39 |
| ג'יימס "ג'יי.טי" תומאס הבן 24, מוביל, אלבמה | ג'לפאו | פורזה | 16 !השורד האחרון יום 39 |